UEFA's præsentationsvideo er færdig og klar til at blive vist for millioner af seere.

Tidligere på året lagde et filmhold fra det europæiske fodboldforbund, UEFA, vejen forbi Aalborg for at lave en præsentationsvideo. Videoen skal gøre reklame for Nordjyllands hovedstad inden næste års EM for u-21 landshold. Videoen er 37 sekunder lang og viser billeder fra bl.a. Aalborgs hyggelige gågade. Videoen bliver vist for de 100 millioner seere, der forventes at følge med i slutrunden. Aalborg er en af fire værtsbyer. De tre andre er Viborg, Aarhus og Herning. Se videoen her: http://www.u21denmark2011.com/location/aalborg/pr-sentationsvideo-aalborg